《卜算子 其二 斗门春涨》
明代·王洪

惊雪喷高崖，雷响青天晓。刚道吴胥驾海来，势压沧溟小。

满岸是渔舟，拨乱飞春鸟。谁信神鱼去不留，五色祥云绕。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。